
ประกาศองค์การบริหารส่วนตำบลเคียนซา
เรื่อง ราคาประเมินทุนทรัพย์ของที่ดินและสิ่งปลูกสร้าง (ภ.ด.ส.1) ประจำปี 2566

************************************


อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ.2562 มาตรา 39 ประกอบกับระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ให้องค์กรปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บและรายละเอียดอื่นที่จำเป็นในการจัดเก็บภาษีแต่ละปี ณ สำนักงานหรือที่ทำการขององค์กรปกครองส่วนท้องถิ่น ภายในเดือนกุมภาพันธ์ของปีนั้น ทั้งนี้ตามหลักเกณฑ์และวิธีการที่กำหนดในกฎกระทรวง และตามหนังสือกระทรวงมหาดไทย ที่ มท 0808.3/ว428 ลงวันที่ 21 มกราคม พ.ศ.2564 เรื่อง การขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 การประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บและรายละเอียดอื่นที่จำเป็นในการจัดเก็บ นั้น

กองคลัง องค์การบริหารส่วนตำบลเคียนซา ได้จัดทำประกาศราคาประเมินทุนทรัพย์ของที่ดินและสิ่งปลูกสร้าง (ภ.ด.ส.1) ในเขตองค์การบริหารส่วนตำบลเคียนซา ประจำปี 2566 โดยมีรายละเอียดตามบัญชีราคาประเมินทุนทรัพย์ (ภ.ด.ส.1) และให้ผู้อยู่ในข่ายที่ต้องเสียภาษีชำระภาษีภายในเดือนเมษายน 2566 ณ ที่ทำการองค์การบริหารส่วนตำบลเคียนซา  99 หมู่ที่ 7  ตำบลเคียนซา  อำเภอเคียนซา จังหวัดสุราษฎร์ธานี  หากท่านได้รับแจ้งการประเมินภาษีที่ดินและสิ่งปลูกสร้างแล้ว เห็นว่าการประเมินไม่ถูกต้อง มีสิทธิ์ยื่นคำร้องคัดค้านต่อผู้บริหารท้องถิ่น เพื่อพิจารณาทบทวนตามแบบ ภ.ด.ส.10 ภายใน 30 วันนับแต่วันที่ได้รับการแจ้งประเมิน และหากผู้บริหารท้องถิ่นไม่เห็นชอบกับคำคัดค้านนี้ ให้มีสิทธิอุทธรณ์ต่อคณะกรรมการพิจารณาอุทธรณ์การประเมินภาษี โดยยื่นอุทธรณ์ต่อผู้บริหารท้องถิ่นภายใน  30  วัน  นับแต่วันที่ได้รับแจ้งคำวินิจฉัยอุทธรณ์  ทั้งนี้ตามมาตรา  73  และมาตรา 82 แห่งพระราชบัญญัติภาษีที่ดินและสิ่งปลูกสร้าง พ.ศ.2562

ผู้มีหน้าที่ชำระภาษีในเขตองค์การบริหารส่วนตำบลเคียนซา สามารถตรวจสอบข้อมูลประกาศบัญชีราคาประเมินทุนทรัพย์ของที่ดินและสิ่งปลูกสร้าง พ.ศ.2566 ณ กองคลัง องค์การบริหารส่วนตำบลเคียนซา เบอร์โทร 077-387243 ต่อ 103  (งานจัดเก็บรายได้)  ในวันและเวลาราชการ

จึงประกาศมาเพื่อทราบโดยทั่วกัน


   ประกาศ   ณ  วันที่    5   เดือน เมษายน  พ.ศ. 2566

             ( นายไพรัช  จันทร์เมธา )

